CELEX: 32003R1710
Language: mt
Date: 2003-09-26 00:00:00
Title: Ir-Regolament tal-Kummissjoni (KE) Nru 1710/2003 tas-26 ta’ Settembru 2003 li jemeda r-Regolament (KE) Nru 1623/2000 li jniżżel regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq fl-inbid fir-rigward ta’ mekkaniżmi tas-suq

Avviż Legali Importanti

|

32003R1710

Official Journal L 243 , 27/09/2003 P. 0098 - 0098

		Ir-Regolament tal-Kummissjoni (KE) Nru 1710/2003tas-26 ta’ Settembru 2003li jemeda r-Regolament (KE) Nru 1623/2000 li jniżżel regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq fl-inbid fir-rigward ta’ mekkaniżmi tas-suqIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], kif l-aħħar emendat bir-Regolament (KE) Nru 806/2003 [2], u b’mod partikolari l-Artikolu 33 tiegħu,Billi:(1) It-Titolu III, il-Kapitolu II tar-Regolament tal-Kummissjoni (KE) Nru 1623/2000 [3], kif l-aħħar emendat bir-Regolament (KE) Nru 1411/2003 [4], jirregola l-applikazzjoni għall-iskema ta’ għajnuna għad-distillazzjoni ta’ l-inbid biex jiġi prodott alkoħol li jista’ jinxtorob.(2) Dak il-Kapitolu jistipula, fost ħwejjeġ oħra, il-perjodu li matulu d-distillazzjoni tkun miftuħa u l-volum ta’ inbid kopert b’kuntratti ta’ distillazzjoni li jista’ jiġi distillat qabel id-data finali ta’ l-approvazzjoni. Fuq il-bażi ta’ l-esperjenza miksuba matul is-sena ta’ l-inbid ta’ qabel, instab meħtieġ li jiġi emendat il-perjodu u l-volum ta’ inbid.(3) Il-Kapitolu jipprovdi ukoll għall-iffissar ta’ perċentwali ta’ produzzjoni li bih il-produtturi jistgħu jieħdu sehem f’dik id-distillazzjoni. Il-perċentwal għas-sena ta’ l-inbid 2003/04 għandu jiġi ffissat.(4) Ir-Regolament (KE) Nru 1623/2000 għandu għalhekk jiġi hekk emendat.(5) Il-miżuri li hemm provvediment dwarhom f’dan ir-Regolament huma konformi ta’ l-opinjoni tal-Kumitat ta’ Ġestjoni għall-Inbid,ADOTTAT DAN IR-REGOLAMENT:Artikolu 1L-Artikolu 63a tar-Regolament (KE) Nru 1623/2000 huwa hawnhekk emendat kif ġej:1. Il-paragrafu 1 huwa mibdul b’dan li ġej:"1. Id-distillazzjoni ta’ inbid tal-mejda u inbid adattat biex jagħti inbid tal-mejda msemmi fl-Artikolu 29 tar-Regolament (KE) Nru 1493/1999 għandu jinfetaħ għall-perjodu mill-1 ta’ Ottubru sal-31 Diċembru għal kull sena ta’ l-inbid."2. Fil-paragrafu 2, l-ewwel subparagrafu huwa mibdul b’dan li ġej:"Il-volum ta’ inbid tal-mejda u inbid adattat biex jagħti inbid tal-mejda li dwaru kull produttur jista’ jiffirma kuntratti għandu jkun limitat għal perċentwal li għandu jiġi speċifikat tal-produzzjoni tiegħu ta’ l-inbid dikjarata matul waħda mill-aħħar tliet snin ta’ l-inbid inkluża l-produzzjoni tas-sena kurrenti jekk diġà dikjarata. Matul sena partikolari l-produttur ma jistax ibiddel is-sena ta’ produzzjoni magħżula bħala r-referenza għall-kalkolazzjoni ta’ dak il-perċentwal. Għas-sena ta’ l-inbid 2003/04 dak il-perċentwal għandu jkun ta’ 25 %."3. Il-paragrafu 7 huwa mibdul b’dan li ġej:"7. Minkejja l-paragrafu 5, l-Istati Membri jistgħu japprovaw kuntratti jew dikjarazzjonijiet qabel il-25 ta’ Jannar għal kwantità li ma tisboqx l-40 % tal-kwantità mogħtija f’kuntratti jew dikjarazzjonijiet."Artikolu 2Dan ir-Regolament għandu jidħol fis-seħħ fil-jum li jiġi wara l-publikazzjoni tiegħu fil-Ġurnal Uffiċjali tal-Komunitajiet Ewropej.Huwa għandu jgħodd mill-1 ta’ Ottubru 2003.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-26 ta’ Settembru 2003.Għall-KummissjoniFranz FischlerMembru tal-Kummissjoni[1] ĠU L 179, ta’ l-14.07.99, p. 1.[2] ĠU L 122, tas-16.5.2003, p. 1.[3] ĠU L 194, tal-31.7.2000, p. 45.[4] ĠU L 201, tat-8.8.2003, p. 12.--------------------------------------------------